text: طريقة تحضير فرك الكنافة و الكنافة بجبنة
text: #000003
text: 3 اكواب سميد ( ارجو قراءه الملاحظات بالاسفل) 1 كوب اما سمنه حيوانيه مثل البقره الحلوب او زبده 1 كوب سكر عادي نصف كوب ماء مغلي ربع كوب ماء الورد ربع كوب ماء الزهر ربع ملعقه صغيره محلب 2 ملعقه كبيره حليب بودره مثل نيدو او اي حليب بودره ثاني
text: #000006
text: • يخلط السميد مع السكر و المحلب و الحليب البودره و تذوب الزبده او السمنه على نار هاديه و تفرك مع مزيج السميد.
text: #000007
text: • يوضع الخليط في صينيه غير لاصقه اذا توفرت و اذا لم تتوفر يوضع في صينيه عاديه مغطاه بورق الخبيز (بارشمان)
text: #000009
text: • يخرجوا من الفرن و ستلاحظوا ان السميد شرب كل السوائل و اصبح قطعه واحده ولكنه لم يتغير لونه.
text: #000011
text: • يترك ليبرد ثم اما يفتت باليد او يوطع في محضره الطعام (المولينكس) و يفرم ليصبح مثل الرمل. الان اصبح عنك شيء اسمه فرك الكنافه. من هنا تختاري اما ان تعملي به الكنافه و الحلويات الاخرى او ان تضعيه في الفريزر لاستعماله في وقت ثاني.
text: #000012
text: لعمل الكنافه نعمل التالي:
text: #000013
text: • نحضر صينيه تيفال(غير لاصقه) و ندهنها بالزبده و نفرد بها ثلاثه ارباع الفرك الدي حضرناه بالاعلى و نكبسه باليد حتى يكوي متساوي .
text: #000014
text: • نضع كوب من الحليب السائل على النار مع نصف كوب من السميد الخشن و نحركه حتى يثقل القوام. ثم نضيف له كوبين او ثلاثه اكواب من الجبنه العكاويه المفتته و المحلاه. و نخلط المزيج حتى تذوب الجبنه و يصبح الخليط متجانس.
text: #000015
text: • يسكب خليط الجبنه على السميد الممدود بالصينيه و يساوى السطح بظهر الملعقه الخشبيه بحرص.
text: #000016
text: • يغطى مزيج الجبنه بباقي خليط السميد و الزبده و يفرد السميد بواسطه اطراف الاصابع و نحاول او ننزل السميد بين الصينيه و بين خليط الجبنه و الهدف من هذا ان نمنع الجبنه من الالتصاف بحواف الصينيه اثناء الخبز.
text: #000017
text: • بعد ان نفرد السميد يكبسه برقه حتى يصبح متساوي. لا تخافي كوني جريئه و انت تكبسي لن يضرها هذا بشيء. • تخبز بفرن محمي مسبقا بحراره 375 على الرف التحتي لمده 30 - 35 دقيقه او حتى تري ان الاطراف اصبحت محمره. عندها تحمي الشوايه و يحمر السطع ولكن انتبهي لا تتركيها لانها بسرعه تتحمر يعني 5 دقائق حسب فرنك .
text: #000018
text: • تخرج من الفرن و يسكب عليها تقريبا نصف كوب من القطر البارد .
text: #000019
text: • ندور بالسكينه على حواف الصينيه لنتاكد انه لا يويجد جبنه ملتصقه ثم نضف فوقها صينيه اكبر قليلا و نسمي بالله و نقلبها.
text: #000020
text: • نسكب تقريبا كوب من القطر البارد عليها و نرشها بالفستق الحلبي المجروش و مربى زهر الليمون. تقدم من مزيد من القطر على جنب كل واحد و ذوقه.
text: #000021
text: • جربت هذه الكنافي بالسميد الخشن لوحده . او باستعمال نصف سميد خشن و نصف ناعم. او ناعم لوحده او نصف ناعم و نصف طحين ابيض و كل النتائج كانت ناجحه و مبهره انت و ذوقك.
text: #000022
text: • لاحظت انه باستعمال الزبده تكون الكنافه اخف من السمنه.
text: #000023
text: • لاحظت انه اضافه ربع ملعقه صغيره من المحلب كافي جدا و الا سيصبح طعم المحلب غالب و سيوءثر على النتيجه النهائيه.
text: #000025
text: • السبب في اضافه السميد و الحليب مع الجبنه ان الجبنه ستصبح هشه جدا و لن تصبح قاسيه و لن تجلد عندما تبرد قليلا.
text: #000026
text: • هذه المقادير تعمل صينيه بمقاس قطرها 40 سم .
text: #000027
text: • من هذا الفرك ممكن ان نعمل حلويات كثيره مثل: البصمه و المفروكه بالسميد و المفروكه باللوز و المفروكه بالفستق و ممكن ان تحشى بالقشطه او الجوز او الفستق .
text: #000028
text: وصفات تانية ممكن تعجبك
text: #000029
text: على فكرة طريقة الكنافة مرة شفت طريقة تحضيرها بفتافيت و متل ما حكيتي , و بعدها الشيف الي حضرها , طبعا ما عطاني ايا مقدار بس طريقة , بعد ما حمصها طحنها على ماكينة فرم اللحمة
text: #000037
text: شكراً جزيلاً على الوصفة الثمينة فعلاً .. ولكن أعتقد أني سأجرب أولاً الكنافة بالجبنة مع فرك كنافة جاهز من السوق .. وإذا ظبطت معي سوف أجرب تحضير فرك الكنافة في البيت.
text: #000042
text: والك كمان متل هي الدعوات يامنى فلولا رب العالمين بعدين موقعك الرائع مكنا عرفنا هالأكلات الطيبة والناس الاطيب وهالموقع هو اللي عرفنا بهيك ناس كريمة وبتعطي من قلبها
text: #000057
text: كنت مارقة من جنب لقمة طيبة دخلت بدي اشوف اذا في شي جديد خصوصا انو انا بادية دايت من شي اسبوع وحابة اعمل من وصفات السلطات . ولمن شفت صورة فرك الكنافة شطت ريالتي
  مو معقول الصورة
  فظيعة من جمالها .الصراحة لا تقاوم
  بس راح حاول غض بصر منشان ما تضعف عزيمتي قبل لا يضعف جسمي
  يا ستي يسلمو هالايدين ويعيشوا ويعملو ابداعات
text: #000077
text: و الله مو معقولة , بروح و بجي و بتطلع على الصورة و مع ان الحلويات مو كتير صحابي , بس هل الصينية الكنافة بالذات مو معقول شو مشتهية دوقها , بس وين راحت على ان شاء الله ربي الف عافية و الف صحة و هنا بكل فرفوطة كنافة دقتوها و لا تنسي امونة شي مرة تبعتيلي كنافة من شغل دياتك الحلوة
text: #000078
text: لو تعرفي أخت إيمان شو عملت فيني هالصورة .. يعني معلش اسمحولي بهالكلمتين .. من فترة سمعت الأخوات عم يحكوا عن شوربة الأنوثة وسلطة الأنوثة وما إلى ذلك .. بس الحقيقة أنو الأنوثة كلها بالصورة الي فوق .. شوفوها منيح .. شو ممكن يكون فيه أنوثة أكتر من هيك .. بيضا .. وشقرا .. عيونها خضر (مع رشة الفستق الحلبي يعني) .. وخدودها حمر .. ناعمة .. وغضة .. ملمسها حرير .. وريحتها فل .. أنيقة .. وحلاوتها عسل .. ورغم إنها ـ متل كل بنات حوا ـ بترفع الضغط .. وبترفع السكر .. بس عن جد .. جاذبيتها لا تقاااااااوم
text: #000082
text: مرحباأختي منى حابة أعرف لون الكنافة هيك لوحده ولا حاطة صبغة وإذا حاطة صبغة يا ريت تقوليلي المقدار وكمان مرة قريت في منتدى تاني عن فرك الكنافة بس بعد ما مدو الكنافة في الصينية الطبقة الأولى حطو عليها سمنة مرة تانية وحسيتها صارت تقيلة فهل هاد الشي مظبوط وإذا مو مظبوط فهل العجينة بعد الخبز بتمسك لحا لها أو الحشوة بتمسكها لأنها حسب ما تخيلتها بتكون فرك يعني مو ماسكة وميرسي كتير
text: #000083
text: الاخت وداد عفوا نسيت اذكر انه هذه الكنافه لا يضعوا عليها صبغه ولكن في بعض من اصحابنا بيحبوها مع لون فبضيف ثمن ملعقه صغيره مع الماء المغلي و انا عم بعمل الفرك. ثمن ملعقه و ليس اكثر. لا احب الالوان لانها ضاره بالصحه. بدون لون احلى خاصه لما تضيفي الفستق و مربى زهر الليمون بيعطي تضارب بالالوان.
text: #000086
text: ياسلام يا امونة بتطلع طيبة وسبحان الله وقت عملتها حطيت جبنة موزريلا مع العكاوي وكتيرطلعت طيبة بس اختي ما فهمت شويعني نص فريش مازوريللا و نص مازوريللا عادي انابجيب جبنة موزاريلا على شكل مستطيل وبقطعها وببشرهافاالله يخليكي قوليلي شو يعني فريش وعادي
  وجزاك الله الف خير
text: #000104
text: لااااااااا لازم جربها بس عندي سؤال هلأ كم كمية الزبدة بالغرام ؟؟؟كوب يعني 150؟؟
text: #000115
text: اهلين رنا سوري انا لخبطك كتير. قيسي كل شيء في كوب واحد انت اختاري اما كوب القياس او كوب شاي عادي حبيبتي. يعني قيسي السكر و السميد و الزبده و الجبنه قي نفس الكوب. ارجو ان اكون قد وضحت الصوره لك عزيزتي. و اي سوءال ارجو الا تترددي.
text: #000119
text: أخت منى عندك فكرة عن مربى زهر الليمون وين بينباع بحلب
text: #000121
text: و انا عم استفيد مع الاخطاء الي صارت معكم و هياتي ما رح اتلجلج بهل الوصفة لتزبط معي متل امونة .
text: #000123
text: اهلين الاخ ارام. اخي بالنسبه للكنافه لو انك خلطها مع خليط السميد و الحليب كان مسكها لانو المازوريللا كتير طريه و بتصير مايعه لحالها كتير. بس معليش هيك عم تتعلم من اخطائك. بس عندي سوءال بالله عليك يعني شو بيصير لو انك تقيدت بالخطوات بحذافيرها? هههههه عم بمزح. ان شاء الله ريتو الف صحه وهنا. و عندي احساس انه من كتر التجارب راح تضارب علينا بالنهايه و يمكن انك تخترع طريقه جديده كمان. هههه اما بالنسبه لمربى زهر الليمون او زهر النارنج رحت جبت المرطبان اللي عندي اشتريته من عمان من سوبرماركت الامانه وهو منتج سوري و مكتوب عليه التالي: مربى زهر النارنج ماركه زينه ريف دمشق س . ص 16 س. ت ( من اليمين للشمال بالارقام بس راح اكتبها بالاحرف( سته واحد سته واحد) انتاج شركه عاصم سكر و شركاه. ان شاء الله اكون افدتك اخي. و اذا حبيت انك انت تسويه لازم تجمع ازهار النارنج او البرتقال و تحط معاهم سكر بنفس وزنهم و شويه ماء و مثل المربى يغلو كام غلوه مو كتير وبعدين بيضيفو لهم نقطه ليمون علشان يعقد السكر و شويه لون احمر و يحفظوا في مرطبان معقم و جاف مثل المربى تمام في البراد. يمكن اذا ما لقيت وين بينباعوا انك تشتري الزهر طاره و تعمله انت بالبيت
text: #000125
text: نعم اخي ارام فقط الاجزاء البيضاء من الزهره و لا نستخدم الاجزاء الاخرى. بس انتبه اخي لا تفرك الاوراق كما في مربى الورد يجب ان تحتفظ الاوراق بشكلها الكامل. انا كمان عندي في الحديقه شجرات برتقال و ليمون و شجره ليمون حلو مش عارفه يمكن هو النارنج? لانو اجاني زوار الاسبوع الفائت و عندما كانوا يغادروا المنزل قطفت لهم بعض ازهارها ليشموها من جمال ريحتها فقالوا انهم يضعوا بعض من زهرها بالشاي فاستغربت. يمكن تكون شجره نارنج ! على العموم دائما بلاقي مئات من اوراق الازهار واقعه تحتها كل مره افكر ان اجمعها و اعمل منها هذا المربى. ان شاء الله تجربه و ينجح معاك. بالتوفيق اخي.
text: #000128
text: منى و الاخ ارام اذهبوا الى الموقع ادناه و الصقوه في مساحه العنوان ستجدون اين يباع مربى زهر النارنج بسوريا.
text: #000129
text: انا من شوي حطيت الكنافة بالفرن بس انا صار معي كذا قصة بالاول اتبعت كل التعليمات وبعد ما زبطت المقادير وخلطت الفرك حطيته بالفرن وما بقى ينشف متل العادة ضل رطب شوي بعدين قرات احدى استفسارات الاخوات ولاقيت انو بينفع بكون بالفرك رطوبة خصوصي انو ما عندى ما كينة محضرة طعام فقمت بفرك العجينة على ايدي ومشي الحال بعدين عملت الجبنة وانا حطيت حوالي نص كاسة حليب مع ربع كاسة سميد وطبعا حطيت 3 كرات من جبنة الموتزاريلا الفريش وخطلت الخليط بس المشكلة انو حسيته مريق شوي بعدين رصيت الفرك بالصينية البايرسكس وحطيت الجبنة لاقيت انو طبقة الجبنة سايحة شوي وماقدرت ارص العجينة منيح حاليا هية بالفرن ولنشوف شو رح يطلع معي بس انا اكيد ما خرج اقلبها لأنو حاسة النتائج ما رح تكون مشجعة وببقى بخربك عن النتائج اخت ايمان
text: #000131
text: سلام عليكم اخت ايمان انا رح اخبرك شو صار معي هلق الحشوة طلت روعة وكتيير طيبة ونكهة الفرك كمان لذيذة بس بصراحة حسيت انو ما بعرف ما صارت معي كما يجب الظاهر كان لازم ينشف الفرك مزبوط وبعدين احطة بالماكينة يمكن كان زبط اكتر على كل رح ارد احاول مرة تانية ويسلمو ايديك على الوصفة
text: #000132
text: تسلم ايديكي ست ايمان على هالاكل الطيب بس ايمتا ستنا رح تعطينا وصفة الكعكة للكنافة ؟ عم عزبك ستنا الله يعتيك الف عافية يا رب.....
text: #000142
text: نسيت اسال هل اقدر استخدم الفرك لكنافة القشطه ؟ وهل استخدام السميد الخشن يقرمش الفرك ؟
text: #000152
text: اختي الكريمه انا اريد ان اعرف كيف يكون فرك الكنافه مقرمش ,, لانتي جربت طرق كتيره وما تقرمش يكون الفرك جدا طري وانا اريده مقرمش
text: #000153
text: Hi Paprika, Love your name As for your question about crispy farek you can put less water while preparing the farek before baking it the first time also you can mix the farek with 1/2 a cup of samne before adding the cheese. And finally is to use the coarse smeed instead of fine smeed. I hope this will give you crispier knafe. Good luck. If you tried it this way please let us know to add value to our recipe.
text: #000154
text: Yes Paprika you can use the farek for making ishta knafe. When you press the first layer of farek, add the ishta made with milk and corn flour and make it thick and not runny, then let it get cold before adding the second layer of farek, Please read all the questions because it will have so many answers .
text: #000155
text: شكرا لك اختي الغاليه اليوم جربتها وطلعت روعه جدا والفرك مقرمش جدا انما الجبنه ما ذابت بل بقيت متكتله وطلع طعم السميد واضح بدون طعم جبنه لانها ماذابت انا استخدمت الجبنه الحلوه
  تاعة الحلويات وبشرتها وخلطتها مع الحليب والسميد وعند الغليان ما ذابت الجبنه بل بقيت
  متكلتله كتل صغار ظنيتها ستذوب في الفرن لذالك دخلتها نص ساعه لكنها لم تذوب ولم تنمط ,,
  انما الفرك طلع روعه شكرا كتير الك
text: #000156
text: اختي الكريمه كمان ابغى اسالك سؤال مهم عندنا محلات الحلويات لما تشتري كنافه تلقينها طبقه سميكه وجافه ومتماسكه مش متفكك الفرك لا مصبوب صب وسميك جدا مع انه سميد انما شكله مثل البسبوسه جاف ومتماسك ,,
text: #000157
text: Paprika, for your last question, just use the smeed when you mix it with water and samne . put 2/3 of it in the greased tray and put the cheese mixture in the middle and then put the rest of smeed mixture. Then bake it. This way you skip baking the farek in the first stage. this way the knafe will have a solid top as you want. But to tell you the truth it won be professional. The way I wrote it is the right way. But you can do it as you wish!
text: #000158
text: الثاني : نفس الشئ بالنسبه للجبنه
  فيني استخدم الموتزاريللا أو الحلوم بدلا من العكاوي ..
text: #000161
text: للرد على اسئلتك:
  1- المحلب مش ضروري اذا غير متوفر لانو فيها نكهات تانيه مثل الماورد و المازهر.
  2- ممكن استخدام جبنه المازوريللا نعم.
  3- القطر نصف فنجان قبل ما نقلبها و فنجان كامل بعد القلب.
  4- انا بقلبها بصينيه التقديم فورا اول ما اطلعها من الفرن و اضع القطر عليها لانو ضيوفي يادوب يستنوا لحتي تخلص من الخبز. ريحتها بتملي البيت و مااااا حدا بيقدر يقاوم ريحتها او طعمتها الذيذه. اتنمنى اتجربيها عزيزتي. و اي سوءال تكرم عيونك اسالي ولا يهمك.
  نصيحه قبل ما تعمليها بلييييز اقرائي الوصفه تمام و اقرئي كل الاسئله و الاجوبه لانو كتير بتفيد. حظ موفق عزيزتي.
text: #000167
text: تسلم ايدك حبيبتي بس عندي سؤال ممكن اعملها بجبن حلوم بدل العكاوي ياليت تجاوبيني لاني حابة اعملها اليوم ومشكورة مرة تانية
text: #000179
text: اهلين لاريتاريو. ولا مره جربتا بالحلوم. لانو الحلوم لا تستعمل في الكنافه او الخبيز لانها تختفي عندما تخبز. ينصح دائما بالجبن العكاوي او العكاوي المخلوط بالجبن المجدل بعد التحليه للاثنين. او العكاوي مع شويه مازوريللا. و ممكن حشوها بالقشطه لوحدها او القشطه المخلوطه بالمازوريللا. حظ موفق.
text: #000180
text: مرحبا انا سؤالي عفوا بس نحط السميد مع الجبنة الجبنة ما بقى الذوب هل ضروري ان نحط سميد مع الجبنة او فيها تكون سميد ناعم بدلا من الخشن شكرا
text: #000181
text: تسلامي على الوصفة بلحقيقة حربتها متل مو مكتوب بلوصفة خطوة خطوة بس لما قلبتها فرطت كلها معي شو ممكن يكون السبب؟
text: #000184
text: الحقيقة هي الوصفة الرائعة وصفة مدام ايمان , انا مو مجربتها و ما عندي فيها خبرة ..
  ليش ما قلتي الوصفة وصفتك ست منى؟ و انك مجربتيها؟ حطي الوصفة عليومي فود بلكي فيه تجارب غلى الوصفة و منعرف شو السبب.. المشملة ان قضيت وقت كتير بلمطبخ مشان اعمل الوصفة و الحقيقة ما طلعت متل بلصورة و شكرا الك
  عفوا ست منى انتبهت ان الوصفة من ست ايمان بس بتمنى الست ايمان تجاوبني على سؤلي
  ما كتير فهمت عليك هدولة , و ع اليمي فود ما بقدر حط غير وصفة انا مجربتها ..
  الوصفة ناجحة كتير , ان شا الله بتجي ست ايمان و بتعرفلك وين المشكلة
text: #000185
text: الحقيقة هي الوصفة الرائعة وصفة مدام ايمان , انا مو مجربتها و ما عندي فيها خبرة ..
text: #000186
text: ليش ما قلتي الوصفة وصفتك ست منى؟ و انك مجربتيها؟ حطي الوصفة عليومي فود بلكي فيه تجارب غلى الوصفة و منعرف شو السبب.. المشملة ان قضيت وقت كتير بلمطبخ مشان اعمل الوصفة و الحقيقة ما طلعت متل بلصورة و شكرا الك
  عفوا ست منى انتبهت ان الوصفة من ست ايمان بس بتمنى الست ايمان تجاوبني على سؤلي
  ما كتير فهمت عليك هدولة , و ع اليمي فود ما بقدر حط غير وصفة انا مجربتها ..
  الوصفة ناجحة كتير , ان شا الله بتجي ست ايمان و بتعرفلك وين المشكلة
text: #000187
text: ليش ما قلتي الوصفة وصفتك ست منى؟ و انك مجربتيها؟ حطي الوصفة عليومي فود بلكي فيه تجارب غلى الوصفة و منعرف شو السبب.. المشملة ان قضيت وقت كتير بلمطبخ مشان اعمل الوصفة و الحقيقة ما طلعت متل بلصورة و شكرا الك
text: #000188
text: ما كتير فهمت عليك هدولة , و ع اليمي فود ما بقدر حط غير وصفة انا مجربتها ..
text: #000191
text: الوصفة ناجحة كتير , ان شا الله بتجي ست ايمان و بتعرفلك وين المشكلة
text: #000192
text: جزاك الله خير انت كتبت التفاصيل بدقة وامانة وكل صغيرة وكبيرة فيها وكنت حريصة اني اي احد يقرا اوينفذ الوصفة ما يقدر الا يدعيلك بعلم الغيب مشكورة لجهودك كتير الله يسهل امرك
text: #000196